КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Коми Республикаса Правительстволöн премияяс йылысь» Коми Республикаса Правительстволöн 2007 во вöльгым тöлысь 26 лунся 277 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Коми Республикаса Правительстволöн премияяс йылысь» Коми Республикаса Правительстволöн 2007 во вöльгым тöлысь 26 лунся 277 №-а шуöмö вежсьöмъяс содтöдын индöм серти.

2. Тайö шуöмыс вынсялö сiйöс официальнöя йöзöдöмсянь дас лун бöрын да паськалö 2011 вося тöвшöр тöлысь 1 лунсянь артмöм правоотношенияс вылö.

Коми Республикаса Юралысь В.Гайзер

Сыктывкар

2011 вося рака тöлысь 28 лун

83 №

Коми Республикаса Правительстволöн

2011 во рака тöлысь 28 лунся 83 №-а шуöм дорö

СОДТÖД

«Коми Республикаса Правительстволöн премияяс йылысь» Коми Республикаса Правительстволöн 2007 во вöльгым тöлысь 26 лунся 277 №-а шуöмö пыртöм

**ВЕЖСЬÖМЪЯС**

«Коми Республикаса Правительстволöн премияяс йылысь» Коми Республикаса Правительстволöн 2007 во вöльгым тöлысь 26 лунся 277 №-а шуöмын:

1) 1 пунктса 3 подпунктын:

а) медводдза абзац гижны тадзи:

«3) театральнöй, исполнительскöй, серпасасян, декоративно-прикладнöй искусство да йöзкост художественнöй прöмысел юкöнын Коми Республикаса Правительстволысь 4 премия быдöн 10 сюрс шайт, сы лыдын:»;

б) содтыны татшöм «г» подпункт:

«г) В.В.Поляков нима 1 премия – серпасасян искусство юкöнын;»;

2) 2 пунктса 4 подпункт гижны тадзи:

«4) Театральнöй, исполнительскöй, серпасасян, декоративно-прикладнöй искусство да йöзкост художественнöй прöмысел юкöнын Коми Республикаса Правительстволысь премияяс сетан да мынтан пöрадок йылысь положение – 4 №-а содтöд серти;»;

3) Театральнöй, исполнительскöй, серпасасян, декоративно-прикладнöй искусство да йöзкост художественнöй прöмысел юкöнын Коми Республикаса Правительстволысь премияяс сетан да мынтан пöрадок йылысь положениеын, мый вынсьöдöма шуöмöн (4 №-а содтöд):

а) Положениелысь ним гижны тадзи:

«Театральнöй, исполнительскöй, серпасасян, декоративно-прикладнöй искусство да йöзкост художественнöй прöмысел юкöнын Коми Республикаса Правительстволысь премияяс сетан да мынтан пöрадок йылысь положение»;

б) 1 пунктö содтыны татшöм нёльöд абзац:

«Серпасасян искусство юкöнын В.В. Поляков нима премия сетсьö кык вонас öтчыдысь йирым тöлысьö серпасасьысьлöн чужан лун кежлö серпасасян искусствоын медся профессиональнöй да аслыспöлöс енбиа произведениеясысь (монументальнöй да станковöй живопись, оригинальнöй да печатнöй графика, скульптура), кутшöмъяс нималiсны став йöз водзын да пуктiсны Коми Республикаса культураö тöдчана пай. Премиясö сетöны профессиональнöй серпасасьысьяслы, кодъяс олöны Коми Республика мутасын.»;

в) 3 пунктын:

7 подпунктын «(С.И. Оверин нима премия вылö).» кывъяс вежны «(С.И. Оверин нима премия вылö);» кывъясöн;

«8) репродукцияяс, фотографияяс, каталогъяс да проспектъяс, кутшöмъяс тырвыйö тöдмöдöны произведениеясöн (В.В. Поляков нима премия вылö).»;

г) 5 пунктын «исполнительскöй,» кыв бöрын содтыны «серпасасян,» кыв.

Исакова 2 599 пас